বগুড়া সংবাদ ডট কম (নামুজা প্রতিনিধি আনোয়ার হোসেন) : বগুড়া সদর উপজেলার নামুজায় দূর্বৃত্ত কর্তৃক খুন হওয়া অজ্ঞাতনামা নারীর পরিচয় এখনো মিলেনি। জানা যায়, গত ২৫ জুলাই নামুজা ইউনিয়নের মসজিদ পাড়া গ্রামের উত্তর দিকে নাগর নদীর নিকটস্থ পলীর মাঠের পাটক্ষেত থেকে অজ্ঞাতনামা অনুমানিক বয়স (২০) এক নারীর লাশ থানা পুলিশ উদ্ধার করে। ২৭ জুলাই এ সংবাদ লেখা পর্যন্ত খুন হওয়া ওই অজ্ঞাতনামা নারীর পরিচয় মিলেনি। উল্লেখ্য যে, গত ২৫ জুলাই দুই হাত ও দুই পা পাট দিয়ে বাঁধা, গলায় বাটিক প্রিন্টের লাল রংএর ওড়না পেঁচানো, নাক দিয়ে রক্ত মিশ্রিত ফ্যানা, দুই হাত দিয়ে গোলাপি রংয়ের ভ্যানেটি ব্যাগ ধরে রাখা, ব্যাগে অবস্থিত একটি লিপিষ্টিক, দুইটি মিনি ক্রিম এর প্যাকেট, লাশের পার্শ্বে দুইটি গোলাপি-সবুজ রংয়ের চপ্পল। লাশের গায়ের রং কালো, পড়নে ছিল লাল রংয়ের পায়জামা, গায়ে কালো-খয়েরি রংয়ের জর্জেড বোরকা পড়া ছিল।